|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

เฮนรี เจ้าชายแห่งเวลส์ บุคคลสุดท้ายที่ดำรงตำแหน่งนี้ก่อนที่จะรวมเข้ากับส่วนพระมหากษัตริย์ ภายหลังขึ้นครองราชย์เป็นพระเจ้าเฮนรีที่ 5 แห่งอังกฤษ
**ดยุกแห่งแลงคาสเตอร์** (อังกฤษ: Duke of Lancaster) เป็นบรรดาศักดิ์ดยุกที่ใช้ออกพระนามถึงสมเด็จพระเจ้าชาลส์ที่ 3 แห่งสหราชอาณาจักร พระเจ้าแผ่นดินอังกฤษอย่างลำลอง และผู้ครอบครองดัชชีแห่งแลงคาสเตอร์ โดยถือเป็นดัชชีที่แยกออกมาจากสำนักทรัพย์สินส่วนพระมหากษัตริย์ (Crown Property) ซึ่งมีส่วนในการสร้างรายได้ให้กับพระมหากษัตริย์

ในช่วงคริสต์ศตวรรษที่ 14 ถึงต้นคริสต์ศตวรรษที่ 15 ได้มีการสถาปนาบรรดาศักดิ์ดยุกแห่งแลงคาสเตอร์ถึง 3 ครั้ง ได้แก่

ครั้งที่แรกเมื่อวันที่ 6 มีนาคม ค.ศ. 1351 สำหรับ เฮนรีแห่งกรอสมอนท์ เอิร์ลแห่งแลงคาสเตอร์ที่ 4 เหลนของพระเจ้าเฮนรีที่ 3 แห่งอังกฤษ รวมทั้งยังเป็นเอิร์ลแห่งเลย์เชสเตอร์ที่ 4, เอิร์ลแห่งดาร์บีที่ 1 และเอิร์ลแห่งลินโคล์นที่ 1 การสถาปนาครั้งแรกนี้สิ้นสุดลงเมื่อดยุกที่ 1 เสียชีวิตลงในปี ค.ศ. 1361

ครั้งที่สองเมื่อวันที่ 13 พฤศจิกายน ค.ศ. 1362 สำหรับ จอห์นแห่งกอนท์ เอิร์ลแห่งริชมอนด์ที่ 1 พระราชโอรสในพระเจ้าเอ็ดเวิร์ดที่ 3 แห่งอังกฤษและพระราชินีฟิลลิปปาแห่งเอโนลต์ ได้อภิเษกสมรสกับธิดาของเฮนรีแห่งกรอสมอนท์ ดยุกแห่งแลงคาสเตอร์ที่ 1 หลังจากเสียชีวิตในวันที่ 4 กุมภาพันธ์ ค.ศ. 1399 ตำแหน่งดยุกจึงถูกส่งผ่านไปยังเฮนรี โบลิงโบรค พระโอรส ต่อมาเมื่อพระโอรสขึ้นครองราชย์เป็นพระเจ้าเฮนรีที่ 4 แห่งอังกฤษ ตำแหน่งจึงเข้ารวมกับส่วนพระมหากษัตริย์

ครั้งที่สามเมื่อวันที่ 10 พฤศจิกายน ค.ศ. 1399 สำหรับเฮนรีแห่งมอนมอธ เจ้าชายแห่งเวลส์ พระราชโอรสองค์โตของพระเจ้าเฮนรีที่ 4 แห่งอังกฤษ ต่อมาในปี ค.ศ. 1413 ดยุกที่ 1 ได้ขึ้นครองราชย์เป็นพระเจ้าเฮนรีที่ 5 แห่งอังกฤษ บรรดาศักดิ์นี้จึงผนวกเข้ากับพระอิสริยยศของพระมหากษัตริย์อีกครั้งจนถึงปัจจุบัน

ดยุกแห่งแลงคาสเตอร์ การสถาปนาครั้งที่ 1
---------------------------------------

* เฮนรีแห่งกรอสมอนท์ ดยุกแห่งแลงคาสเตอร์ที่ 1 (ค.ศ. 1306 - ค.ศ. 1361)

ดยุกแห่งแลงคาสเตอร์ การสถาปนาครั้งที่ 2
---------------------------------------

* จอห์นแห่งกอนท์ ดยุกแห่งแลงคาสเตอร์ที่ 1 (ค.ศ. 1340 – ค.ศ. 1399)
* เฮนรี โบลิงโบรค ดยุกแห่งแลงคาสเตอร์ที่ 2 และดยุกแห่งแฮรฟอร์ดที่ 1 (ค.ศ. 1367 – ค.ศ. 1413)

ดยุกแห่งแลงคาสเตอร์ การสถาปนาครั้งที่ 3
---------------------------------------

* เฮนรีแห่งมอนมอธ เจ้าชายแห่งเวลส์ ดยุกแห่งแลงคาสเตอร์ที่ 1 (ค.ศ. 1387 – ค.ศ. 1422)

ดูเพิ่ม
-------

* รายชื่อตำแหน่งดยุกและขุนนางสืบตระกูลของหมู่เกาะอังกฤษ
* ดัชชีแห่งแลงคาสเตอร์

อ้างอิง
-------

1. ↑  "Duchy of Lancaster". *Duchy of Lancaster*. สืบค้นเมื่อ 15 December 2016.

| * ด
* ค
* ก
บรรดาศักดิ์ในพระราชวงศ์อังกฤษ |
| --- |
| พระมหากษัตริย์แห่งสหราชอาณาจักร (พระราชสวามีและพระอัครมเหสี)  **·**  เจ้าชาย  **·**  เจ้าหญิง  **·**  ดยุกในราชวงศ์สหราชอาณาจักร  **·**  เจ้าชายและเจ้าหญิงแห่งเวลส์  **·**  ดยุกและดัชเชสแห่งคอร์นวอลล์  **·**  ดยุกแห่งรอธซี  **·**  พระราชกุมารี  **·**  ดยุกและดัชเชสแห่งยอร์ก  **·**  ดยุกแห่งกลอสเตอร์  **·**  ดยุกและดัชเชสแห่งเคนต์  **·**  ดยุกแห่งเคมบริดจ์ **·**  ดยุกและดัชเชสแห่งเอดินบะระ  **·**  ดยุกแห่งซัสเซกซ์ 
 |
| พ้นสมัยพระราชทาน | สมเด็จพระราชชนนี  **·**  ดยุกแห่งออลบานี  **·**  ดยุกแห่งแคลเรนซ์  **·**  ดยุกและดัชเชสแห่งคัมบาร์ลันด์  **·**  ดยุกแห่งคอนน็อตและสแตรธเอิร์น  **·**  ดยุกแห่งวินด์เซอร์  **·**  ดยุกแห่งยอร์กและออลบานี  **·**  ดยุกแห่งคัมบาร์ลันด์และสแตรธเอิร์น  **·**  ดยุกแห่งคัมบาร์ลันด์และเทวิอ็อตเดล  **·**  ดยุกแห่งแคลเรนซ์และเซนต์แอนดรูวส์  **·**  ดยุกแห่งแคลเรนซ์และเอวอนเดล  **·**  ดยุกแห่งกลอสเตอร์และเอดินบะระ  **·**  ดยุกแห่งเคนต์และสแตรธเอิร์น |
| 
กษัตริย์แห่งสหราชอาณาจักร · ราชวงศ์อังกฤษ · ขุนนางอังกฤษ |